01/03/2019 | Administración LocalMunicipal
Cabanas
Selección de persoal laboral temporal operario-condutor

ANUNCIO Bases para a provisión dunha praza de operario/a condutor/a, persoal laboral temporal, e constitución de Bolsa de Emprego Por Resolución da Alcaldía 206/2019, de data 25 de febreiro de 2019, procedeuse á aprobación das bases que rexerán a convocatoria para a provisión dunha praza de Operario/a Condutor/a, persoal laboral temporal, e constitución de Bolsa de Emprego, sendo as que a continuación se reproducen: “Bases para a provisión dunha praza de operario/a condutor/a do Concello de Cabanas, persoal laboral temporal, e constitución de Bolsa de Emprego” 1. Obxecto da convocatoria. O obxecto das presentes bases é proceder á contratación laboral temporal, na modalidade de interinidade e a xornada completa, dun/ha operario/a condutor/a para a área de Obras e Servizos do Concello de Cabanas, así como a constitución dunha Bolsa de Emprego, mediante o sistema de concurso-oposición, en base aos criterios de publicidade da convocatoria, mérito e capacidade, coa finalidade de substituír ao traballador que viña desempeñando dito posto por mor da súa baixa médica por ILT, para levar a cabo as funcións enumeradas na Relación de Postos de Traballo do Concello de Cabanas para o posto obxecto da presente convocatoria: Área: Obras e servizos; Servizo: Obras; Unidade: Obras; posto: operario/a condutor/a; grupo IV. Funcións: – Condutor /a de vehículos e maquinaria do Concello – Realizar o mantemento mecánico básico e conservación dos vehículos do Concello e accesorios – Especializarse na condución de maquinaria pesada que o Concello estime oportuna, como camións, tractores con apeiros axustados, etc. – Cando non realice as labores de condución colaborará na execución das tarefas de mantemento básico asignadas ao resto dos traballadores que integran a Brigada de Obras, e sempre baixo a supervisión do Encargado. – Calquera outra tarefa propia da súa categoría que lle sexa encomendada expresamente desde o Encargado de Obras, ou ben directamente desde a Alcaldía ou Concellería correspondente, así como Oficina Técnica de Urbanismo. – Calquera outra relacionada co posto que lle encomende o seu superior xerárquico.2. Réxime xurídico. A normativa de aplicación ven determinada pola seguinte lexislación:  Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro.  A Lei 2/2015, do 29 de abril, do emprego público de Galicia.  Decreto Lexislativo 2/2015, do 12 de febreiro, polo que se aproba o Texto Refundido das disposicións legais vixentes na Comunidade Autónoma de Galicia en materia de igualdade.  Lei 7/85, do 2 de abril, Reguladora das Bases de Réxime Local.  Texto Refundido das disposicións legais vixentes en materia de réxime local, aprobado polo Real decreto lexislativo 781/1986, do 18 de abril.  Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, do 10 de marzo.  Texto Refundido da Lei do Estatuto dos Traballadores, aprobado por Real Decreto Lexislativo 2/2015, do 23 de outubro.  Convenio Colectivo do persoal laboral do Concello de Cabanas  Lei 39/2015, do 1 de outubro, do Procedemento Administrativo Común das Administracións Públicas.  Lei 40/2015, do 1 de outubro, do Réxime Xurídico do Sector Público.3. Características do contrato. A modalidade da contratación será a de contrato laboral temporal de interinidade, consonte ao establecido no artigo 15.1. c) do Real Decreto Lexislativo 2/2015, do 23 de outubro, polo que se aproba o Texto Refundido da Lei do Estatuto dos Traballadores, así como o disposto no Real Decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada. A xornada ordinaria de traballo será de trinta e sete horas e media (37,5) semanais. As retribucións básicas e complementarias que corresponden á prazas convocadas son as que figuran na Relación de Postos de Traballo e orzamento municipal aprobado para o actual exercicio económico, coas actualizacións que procedan para as seguintes anualidades, no seu caso. A duración do contrato estenderase até a incorporación do traballador substituído, mentres dito traballador conserve a reserva do seu posto de traballo, ou, no seu caso, até que se proceda á provisión por persoal laboral fixo a través da correspondente Oferta de Emprego Público.4. Publicidade. As bases do presente proceso selectivo publicaranse integramente no Taboleiro de Edictos do Concello de Cabanas e no Boletín Oficial da Provincia da Coruña. Todos os anuncios sucesivos faranse no Taboleiro de Edictos do Concello de Cabanas.5. Dereitos de exame. As persoas aspirantes que desexen tomar parte nas probas selectivas da presente convocatoria deberán aboar os dereitos de exame por importe de 25,00 euros, de conformidade co disposto no artigo 7 da Ordenanza Fiscal n.º 28, Reguladora da taxa por expedición de documentos administrativos, no seguinte número de conta bancaria: ES13-2080-0201-98-3110000052, da entidade Abanca, da que é titular o Concello de Cabanas, no que se deberá expresar os datos persoais da persoa interesada e praza á que opta. Este importe unicamente será devolto no caso de que a persoa interesada non sexa admitida ao proceso selectivo por falta dos requisitos esixidos para participar no mesmo ou por presentar a solicitude fóra de prazo. En ningún caso a presentación e pago da taxa por dereito de exame suporá a substitución do trámite de presentación da instancia.6. Requisitos das persoas aspirantes. Para poder participar no proceso selectivo será necesario reunir os seguintes requisitos xerais conforme ao artigo 56 da Lei do Estatuto Básico do Empregado Público, aprobado por Real Decreto Lexislativo 5/2015 de 30 de outubro: a) Ter nacionalidade española, sen prexuízo do disposto no artigo 57 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público e do previsto no artigo 52 da Lei 2/2015, do 29 de abril, de Emprego Público de Galicia, respecto do acceso ao emprego público por nacionais doutros estados. b) Posuír a capacidade funcional para o desempeño das tarefas atribuídas ao posto de traballo. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas, nin atoparse en situación de inhabilitación absoluta ou especial para empregos ou cargos públicos por resolución xudicial para o acceso ao corpo ou escala de funcionarios ou para exercer funcións similares ás que desempeñaban no caso de persoal laboral no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente, nin sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Non estar incurso en causas de incompatibilidade do persoal ao servizo das administracións públicas conforme á normativa vixente. f) Estar en posesión da titulación de Graduado Escolar. g) Acreditación do coñecemento do idioma galego. Nivel Celga 2 ou equivalente. h) Posuír os carnés de conducir tipo B e C1. i) Pago da taxa por dereitos de exame. Todos os requisitos anteriores, así como os incluídos na base seguinte, deberanse reunir con referencia ao último día do prazo de presentación de instancias.7. Presentación de solicitudes. As presentes bases serán obxecto de publicación no Boletín Oficial da Provincia da Coruña. As solicitudes para tomar parte no proceso selectivo faranse mediante instancia dirixida ao Sr. Alcalde, no modelo que se engade como Anexo I, nas que se fará constar que se reúnen todos e cada un dos requisitos establecidos na Base Terceira desta Convocatoria. As solicitudes presentaranse no Rexistro Xeral do Concello de Cabanas (de luns a venres de 09:00 horas a 14:00 horas) durante o prazo de cinco (5) días hábiles, cómputo que se iniciará ao día seguinte ao da publicación das bases da convocatoria no Boletín Oficial da Provincia. Tamén se poderán presentar na forma establecida no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Neste caso, as persoas interesadas deberán comunicalo inescusablemente ao Concello, durante o mesmo prazo que o de presentación de instancias, á dirección de correo electrónico rexistro@cabanas. gal, co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as até recibir a documentación remitida pola persoa aspirante. Non se admitirán instancias de participación que no cumpran esta condición. Se conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos. Xunto coa solicitude para tomar parte neste proceso selectivo as persoas aspirantes deberán achegar, inescusablemente, a seguinte documentación: a) Copia cotexada do DNI ou documento de identificación. b) Copia cotexada da titulación esixida na base sexta da presente convocatoria. c) Copia cotexada dos carnés de conducir tipo B e C1. d) Xustificante do pagamento da taxa por dereitos de exame. e) Declaración xurada en relación coa posesión da capacidade funcional para o desempeño das tarefas propias do posto, así como non estar inhabilitado/a para o desempeño de funcións públicas, segundo o modelo adxunto no Anexo II das presentes bases. f) No seu caso, acreditación do coñecemento da lingua galega: Nivel Celga 2 ou equivalente. g) No seu caso, copia cotexada dos méritos alegados, segundo o establecido na punto 10.º das presentes bases. A acreditación do coñecemento da lingua galega realizarase coa presentación do certificado de coñecemento da lingua galega CELGA 2, ou equivalente, debidamente homologado polo órgano competente en materia de política lingüística da Xunta de Galicia, de acordo co disposto na Orde de 10 de febreiro de 2014 pola que se modifica a orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG n.º 34, do 19 de febreiro de 2014. En base ao establecido no artigo 51.2 da Lei 2/2015, do 29 de abril, do Emprego público de Galicia, respecto da acreditación do galego, aquelas persoas que non acrediten coñecementos básicos en lingua galega terán unha proba, que será cualificada como apto/a ou non apto/a. Dita proba consistirá na tradución directa do castelán ao galego dun texto proposto polo Tribunal durante un tempo máximo de 30 minutos. Dita proba cualificarase co resultado de apto/a ou non apto/a.8. Admisión de aspirantes. Rematado o prazo de presentación de solicitudes o Alcalde, no prazo máximo de dez días, aprobará a listaxe provisional de persoas aspirantes admitidas e excluídas, indicando, de ser o caso, as causas da exclusión. En ningún caso serán obxecto de emenda os méritos achegados inicialmente coa solicitude, podendo emendarse única i exclusivamente a documentación xustificativa dos requisitos establecidos na cláusula terceira. Non será obxecto de emenda o feito de non ter abonado a taxa correspondente aos dereitos de exame dentro do prazo establecido para a presentación de instancias. A listaxe provisional publicarase no Taboleiro de Edictos do Concello de Cabanas. As persoas aspirantes excluídas, e as que non figuren na listaxe provisional de persoas admitidas nin na de excluídas, terán un prazo de dous días, contados a partir do seguinte ao da publicación da resolución, para corrixir os defectos da solicitude. Unha vez transcorrido o prazo de dous días para corrixir os defectos da solicitude, a Alcaldía aprobará a listaxe definitiva, que levará implícita a estimación ou a desestimación das solicitudes corrixidas. A listaxe definitiva sairá publicada no Taboleiro de Edictos do Concello. Na mesma resolución o Alcalde aprobará a composición do Tribunal, o lugar, data e hora para a súa constitución e posterior valoración dos méritos achegados polas persoas aspirantes na fase de concurso. As persoas aspirantes excluídas poderán interpor contra a relación definitiva recurso potestativo de reposición ante a Alcaldía ou recurso contencioso administrativo ante o Xulgado do Contencioso Administrativo de Ferrol, nos prazos establecidos na lexislación vixente. O feito de figurar na relación de persoas admitidas non prexulga que se lles recoñeza que posúen os requisitos esixidos no procedemento de selección. As persoas aspirantes que consten na relación de admitidos/as decaerán en todos os dereitos que puidesen derivar da súa participación no procedemento no caso de que non posúan algún dos requisitos.9. Tribunal de selección. Os membros do Tribunal Cualificador serán designados pola Alcaldía segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, en atención ao principio de imparcialidade e profesionalidade dos seus membros. Estará constituído por cinco persoas, funcionarios/as de carreira ou persoal laboral fixo, presidente/a, tres vogais e secretario/a. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición a paridade entre home e muller. Non poderán formar parte do Tribunal o persoal de elección ou de designación política, o persoal interino, o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación a aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. O Tribunal de selección poderá dispoñer a incorporación de asesores especialistas, para todas ou algunha das probas, que colaborarán co órgano de selección exclusivamente no exercicio das súas especialidades técnicas, sen que sexan integrantes do Tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente as persoas aspirantes poderán recusar aos membros do Tribunal cando concorra algunha das circunstancias ás que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso, será precisa a asistencia do/a Presidente/a e do/a Secretario/a. Tódolos membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do/a seu/súa Presidente/a. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo en todo o non previsto nestas Bases. Aos efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo.10. Desenvolvemento do proceso selectivo e cualificación dos exercicios. As persoas aspirantes acudirán ás probas provistas do DNI e serán convocadas para cada exercicio nun único chamamento. As persoas aspirantes actuarán por orde alfabética. Comezarán as persoas aspirantes cuxo primeiro apelido empece pola letra A. Os anuncios do Tribunal Cualificador sairán publicados no Taboleiro de Edictos da Casa do Concello. As probas selectivas constarán de dúas fases: unha primeira fase de concurso e posteriormente a fase de oposición. A fase de concurso, que non suporá máis do 40% da puntuación total, será anterior á fase de oposición, non terá carácter eliminatorio e non se poderá ter en conta para superar as probas da fase de oposición. O Tribunal non poderá valorar os méritos que non foran alegados e que non estean probados nos documentos que as persoas aspirantes achegaran coas solicitudes. O Tribunal non poderá conceder ningún prazo para que as persoas aspirantes corrixan a documentación que fai referencia aos méritos.10.1. Fase do concurso. Máximo 8 puntos. Será previa á fase de oposición e non será eliminatoria. A cualificación desta fase deberá estar concluída antes de que as persoas aspirantes comecen a fase de oposición. O Tribunal publicará o seu resultado no Taboleiro de Edictos do Concello. O Tribunal só admitirá documentos orixinais ou copias cotexadas para acreditar os méritos. O Tribunal non valorará os méritos que non estean xustificados dentro do prazo de presentación de instancias. O Tribunal valorará a experiencia profesional e cursos de formación e perfeccionamento, cun máximo de 8 puntos, segundo o seguinte baremo: 10.1.1) Experiencia profesional. Máximo 5 puntos. – Por servizos prestados en calquera administración pública como funcionario/a ou persoal laboral temporal, en postos de igual ou similar categoría e no que se desenvolvan tarefas ou funcións do posto que se convoca, a xornada completa: 0,12 puntos por cada mes de servizo. – Por servizos prestados en empresas privadas en postos de igual ou similar categoría e no que se desenvolven tarefas ou funcións do posto que se convoca, a xornada completa: 0,10 puntos por cada mes de servizo. As persoas aspirantes xustificarán os servizos prestados na Administración mediante certificado oficial expedido ao efecto ou contratos de traballo, onde se fagan constar os servizos prestados e a duración dos mesmos. Deberán achegar, ademais, Informe de Vida Laboral. Os servizos prestados na empresa privada deberán acreditarse mediante contratos de traballo e Informe de vida laboral. A efectos de cálculo de mes traballado establécese que un mes consta de trinta días. No caso doutra modalidade de xornada será avaliada de xeito proporcional.10.1.2) Formación complementaria. Máximo 3 puntos. En materias relacionadas coas tarefas do posto de traballo convocado, impartidos por escolas públicas de formación de persoal ao servizo das administracións públicas, organismos da administración e institucións públicas ou debidamente homologados por estes. Non serán obxecto de valoración as certificacións expedidas por academias privadas senón se xustifica a homologación sinalada. Unicamente se valorará a formación complementaria e de perfeccionamento correspondente a Cursos de formación. Non se valorará a asistencia a xornadas, seminarios ou actividades análogas. Non se valorarán cursos de informática, por non gardar relación directa coas funcións do posto convocado. As persoas aspirantes acreditarán estes méritos mediante diploma, certificado ou xustificante expedido ou homologado por organismos oficiais. O Tribunal non admitirá como mérito neste apartado os certificados nos que non consten o número de horas. Non se valorarán materias, certificacións nin cursos que formen parte dunha titulación académica. Deberán presentar para a súa acreditación orixinal ou copia cotexada do diploma no que debe constar como mínimo o programa, duración do curso en horas, o título do mesmo e a correspondente homologación de selo caso, ou ben certificación emitida polo organismo que o impartiu no que se fagan constar os mesmos datos.10.2. Fase de oposición. Máximo 20 puntos. Constará dos seguintes exercicios, que terán carácter obrigatorio e eliminatorio: 10.2.1) Proba teórica. A proba consistirá na realización dun cuestionario de 25 preguntas tipo test, con tres alternativas de resposta, onde se avaliarán os coñecementos das persoas aspirantes sobre o temario obxecto da presente convocatoria, así como 5 preguntas de reserva, en relación co contido do programa que figura no Anexo III das presentes bases. A proba terá unha duración máxima de corenta e cinco minutos e será valorada cun máximo de 10,00 puntos. As respostas erróneas non restarán puntuación. Será necesario obter unha puntuación mínima de 5,00 puntos para a superación da proba.10.2.2) Proba práctica. A proba práctica consistirá na realización dun o varios supostos prácticos que serán determinados polo Tribunal Cualificador, relacionados coas función a desenvolver no posto de traballo convocado. O Tribunal Cualificador poderá facer preguntas ás persoas aspirantes sobre a proba práctica levada a cabo. O tempo de realización de ditas probas será determinada polo Tribunal antes do comezo da mesma. O exercicio cualificarase cunha puntuación máxima de 10 puntos, sendo preciso acadar unha puntuación mínima de 5,00 puntos para superar a proba.10.2.3) Proba de galego. Consistirá na tradución directa do castelán ao galego dun texto proposto polo Tribunal durante un tempo máximo de 30 minutos. Dita proba cualificarase co resultado de apto/a ou non apto/a. Quedarán exentas da realización desta proba aquelas persoas que acrediten, coa presentación da instancia, estar en posesión do Celga 2 ou equivalente. Rematada a valoración da proba práctica e da proba de galego procederase á publicación no Taboleiro de Edictos da Casa do Concello e na páxina web municipal do anuncio de resultados obtidos na mesma, outorgado un prazo de un día hábil a efectos de reclamacións e alegacións.11. Cualificación final, presentación de documentos e formalización de contrato. Á cualificación obtida polas persoas aspirantes na fase de oposición, resultante da suma das puntuacións outorgadas nos distintos exercicios, engadirse a puntuación obtida na fase de concurso, acadándose así a puntuación final. En caso de empate na puntuación total terá prioridade a persoa candidata que obtivese unha maior puntuación na segunda proba da fase oposición; de persistir o empate quen obtivese maior puntuación na primeira proba de fase de oposición. Se aínda persiste o empate este resolverase a favor da persoa que obtivese maior puntuación na experiencia profesional e, en último caso, resolverase por sorteo. Determinada a cualificación final das persoas aspirantes, o Tribunal fará pública a relación de persoas que superaron o proceso selectivo, por orde de puntuación, no Taboleiro de Edictos do Concello de Cabanas. O Tribunal declarará aprobada á persoa aspirante que obtivese a maior puntuación e someterá ao órgano competente da Corporación a contratación como persoal laboral temporal do Concello de Cabanas. O Tribunal non poderá seleccionar un número superior de aspirantes ao das prazas que se convocan, resultando nulo de pleno dereito calquera acordo que contraviñese o disposto nesta norma. O Tribunal poderá declarar deserto o posto se non hai ningún/ha aspirante que supere as probas. O Tribunal elaborará tamén, por orde decrecente de puntuación, unha lista de reserva, coas persoas aspirantes que superaran tódalas probas do proceso selectivo e non resulten aprobadas por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para a contratación, incapacidade absoluta sobrevida, ou outros supostos en que a persoa aprobada non chegue a ser contratada, o órgano convocante, ao abeiro do disposto no artigo 61.8 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, deberá substituíla pola seguinte na orde de puntuación da lista complementaria de reserva, segundo a orde de puntuación acadada. O Tribunal trasladaralle ao Alcalde a relación xunto coa acta da última sesión, para os efectos de proceder á contratación da persoa aspirante proposta. Será nula de pleno dereito calquera proposta que contraveña o disposto polo Tribunal. A persoa aspirante aprobada, no prazo de tres días naturais, contados dende o seguinte ao da publicación da relación de aprobados/as, deberá presentar a seguinte documentación: – Certificado médico oficial. Non poderá ser contratada como persoal laboral temporal aquela persoa que dentro do prazo indicado, salvo caso de forza maior, non presentara a documentación esixida ou, se da documentación presentada, se deduce que carece dalgún dos requisitos esixidos, sen prexuízo da responsabilidade na que incorrera por falsidade na instancia.12. Bolsa de traballo. Nos cinco días hábiles seguintes a aquel en que se faga público polo Tribunal o resultado final do proceso selectivo, crearase mediante Resolución da Alcaldía unha bolsa de emprego con aquelas persoas que superaran tódalas probas do proceso selectivo, ordenadas de xeito decrecente, incluíndo á persoa que resultara contratada no proceso regulado nestas bases. Esta resolución será obxecto de publicación no taboleiro de edictos do Concello. Esta Bolsa de Emprego utilizarase para a provisión de postos de Operario/a Condutor/a en caso de necesidade do servizo para posibles contratacións en caso de baixas médicas, vacacións, permisos, licenzas ou exceso ou acumulación de tarefas na área de obras e servizos. O mesmo sistema seguirase para suplir eventuais situacións de rexeitamento da persoa aspirante que fora nomeada e contratada neste proceso selectivo. No caso de necesidades do servizo requirirase ás persoas incluídas na listaxe coas maiores puntuacións que nese momento non estean prestando servizos para o Concello de Cabanas, para os efectos de que, nun prazo fixado polo órgano competente en función da urxencia na provisión do posto, se incorpore a este, previa a correspondente contratación. No suposto de que a persoa ou persoas coas maiores puntuacións non se presenten ao chamamento, non aporten debidamente a documentación requirida ou renuncien por escrito a prestar os servizos para os que se lle require, pasarase aos seguintes na lista. O requirimento pode ser notificado na forma prevista na lei 39/2015, do 1 de outubro, do Procedemento Administrativo Común das Administracións Públicas ao enderezo postal sinalado na instancia de solicitude de participación e, de estimalo necesario, en atención ao tempo transcorrido ou por calquera outro motivo xustificado, na devandita notificación incluirase a relación da documentación que deberá presentar de novo para os efectos de comprobar que se seguen a cumprir os requisitos de participación no proceso selectivo de acordo ao previsto nestas Bases. Do mesmo xeito dito requirimento poderá ser realizado de forma telefónica, deixando dilixencia desta actuación un/unha funcionario/a do Concello. Se a persoa requirida renuncia a ocupar o posto, unha vez realizado o chamamento, este pasará ao último lugar da lista das persoas que conforman a bolsa de emprego. A duración desta Bolsa de Emprego estará limitada a tres anos dende a súa publicación no taboleiro de edictos. Queda condicionada a súa utilización ao que resulte da aplicación das Bases de Execución do Orzamento, así como da lexislación estatal relativa á contratación de persoal laboral temporal.13. Réxime de incompatibilidades. A persoa aspirante proposta, desde a súa contratación, quedará sometida ao réxime de incompatibilidades que establece a lexislación vixente nesta materia, segundo a regulación establecida na Lei 53/84, do 26 de decembro, de Incompatibilidades do persoal ao servizo das Administracións Públicas.14. Carácter vinculante das bases. As bases da presente convocatoria vinculan á Administración, ao Tribunal Cualificador e ás persoas aspirantes que participen neste proceso selectivo.15. Incidencias. O Tribunal Cualificador do proceso selectivo queda facultado para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo.16. Protección de datos de carácter persoal. De acordo co disposto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, os datos de carácter persoal que se faciliten para a participación no presente proceso de selección de persoal incorporaranse a un ou varios ficheiros, cuxo responsable é o Concello de Cabanas, onde as persoas aspirantes poderán exercitar en todo momento os dereitos de acceso, rectificación e cancelación. Mediante a participación no presente proceso selectivo, as persoas aspirantes ao mesmo, consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas, a avaliación das persoas aspirantes, así como a provisión do posto. Igualmente, as persoas aspirantes prestan o seu consentimento para que os seus datos persoais sexan comunicados mediante a súa exposición no Boletín Oficial da Provincia da Coruña e no Taboleiro de Edictos do Concello, a efectos de dar a publicidade esixida ao procedemento de selección, aos representantes dos/as traballadores/as, así como aquelas cesións autorizadas nunha norma con rango de Lei.17. Réxime xurídico. Para todo o non previsto nestas Bases será de aplicación supletoria o establecido no Real Decreto Lexislativo 2/2015, do 23 de outubro, polo que se aproba o Texto Refundido da Lei do Estatuto dos Traballadores, Real Decreto Lexislativo 5/2015, do 30 de outubro, polo que se aproba a Lei do Estatuto Básico do Empregado Público, Lei 2/2015, do 29 de abril, do Emprego Público de Galicia, Lei 7/85, do 2 de abril, Reguladora das Bases de Réxime Local, Lei 5/1997, do 22 de xullo, de Administración Local de Galicia, Real Decreto Lexislativo 781/1986, do 18 de abril, polo que se aproba o Texto Refundido de disposicións legais vixentes en materia de Réxime Local, Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local, Lei 39/2015, do 1 de outubro, do Procedemento Administrativo Común das Administracións Públicas, Lei 40/2015, do 1 de outubro, do Réxime Xurídico do Sector Público e demais lexislación vixente que sexa de aplicación. Tódolos actos administrativos derivados desta convocatoria, así como da actuación do Tribunal, poderán ser impugnados polos interesados/as nos casos e forma establecidos na Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo.18. Recursos. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso-administrativo, ante o Xulgado do Contencioso-Administrativo de Ferrol, no prazo de dous meses, contados dende o día seguinte ao da publicación das presentes bases no Boletín Oficial da Provincia, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Con carácter potestativo e previo, poderase interpoñer recurso potestativo de reposición perante o Sr. Alcalde-Presidente, en virtude do establecido nos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, no prazo dun mes, contado a partir do día seguinte ao da publicación do anuncio do proceso selectivo no Boletín Oficial da Provincia. Si se opta por interpoñer recurso de reposición potestativo non se poderá interpoñer recurso contencioso-administrativo ata que aquel sexa resolto expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, a contar dende o día seguinte a aquel no que se produza a desestimación presunta do recurso de reposición interposto, todo elo sen prexuízo de que se poida exercitar calquera outro que o/a interesado/a considera procedente. Cabanas, 25 de febreiro de 2019. O alcalde Asdo.: Germán Castrillón Permuy ANEXO I MODELO DE SOLICITUDE Don/dona …………………………………………………………………………, con DNI número …………………………………… e domicilio a efectos de notificación en ………………………………………………………………………………………………………., con número de teléfono………………………………………………… e dirección de correo electrónico…………………………………………… EXPÓN: Enterado/a da convocatoria para a provisión dunha praza de Operario/a Condutor/a, persoal laboral temporal, do Concello de Cabanas, e constitución dunha Bolsa de Emprego, considerando que se reúnen todos e cada un dos requisitos establecidos nas Bases da presente convocatoria SOLICITA: A súa admisión ás probas de referencia, para o que acompaña a seguinte documentación, declarando coñecer as Bases que rexen a presente convocatoria, polo que se compromete ao seu cumprimento:  Copia cotexada do DNI  Copia cotexada da titulación esixida segundo o establecido na base 6.ª da convocatoria.  Declaración xurada segundo modelo Anexo II.  Copia cotexada dos carnés de conducir B e C1.  Xustificante do pagamento da taxa por dereitos de exame.  No seu caso, documentos acreditativos, debidamente cotexados, segundo o establecido na base 10 da presente convocatoria para a fase de concurso.  No seu caso, documento acreditativo, debidamente cotexado, de estar en posesión do Celga 2. Cabanas, ……………… de ……………… de 2019. Asdo: Cláusula xeral. –De acordo co disposto na Lei orgánica 3/2018, do 5 de decembro, de protección de datos persoais e garantía dos dereitos dixitais, informámolo/a de que os datos persoais facilitados se incorporan e manteñen nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na lei. Comunicámoslle que pode exercer os dereitos de acceso, rectificación, cancelación e oposición, na medida en que a lei o permita, dos seus datos, comunicándollo por escrito ao Concello, achegando copia de documento que acredite a súa identidade. Modelo de declaración xurada Don/dona …………………………………………………………………………, con DNI número …………………………………… e domicilio a efectos de notificación en ………………………………………………………………………………………………………., con número de teléfono………………………………………………… e dirección de correo electrónico……………………………………………, DECLARO BAIXO A MIÑA RESPONSABILIDADE: Primeiro. –Que reúno todos e cada un dos requisitos establecidos nas Bases da presente convocatoria. Segundo. –Que non estou incurso/a en ningunha causa de incapacidade ou incompatibilidade das previstas na lexislación vixente. Terceiro. –Que non fun separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, e que non me atopo en situación de inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que fora separado ou inhabilitado. E para que conste e produza os efectos oportunos no expediente de selección de persoal temporal, do Concello de Cabanas para o posto de Operario/a Condutor/a, e constitución de Bolsa de Emprego, asino a presente declaración, baixo a miña responsabilidade. Cabanas, …………………, de ……………………… de 2018. Asdo: SR. ALCALDE DO CONCELLO DE CABANAS ANEXO III TEMARIO 1. A Constitución Española de 1978. Dereitos e deberes fundamentais 2. A función pública local. O persoal ao servizo do Concello e a súa clasificación. O persoal laboral. Dereitos e deberes.3. O municipio. Territorio, poboación e organización. Órganos de goberno municipal.4. O Concello de Cabanas. Configuración xeográfica. Límites. Termo municipal. Situación das parroquias e principais núcleos de poboación. Localización dos lugares do Concello de Cabanas. Organización administrativa.5. Ordenanzas do Concello de Cabanas: Policía de camiños e vías rurais; Protección do medio rural; Promoción condutas cívicas e protección espazos naturais.6. Lei 31/1995, do 8 de novembro, de Prevención de Riscos Laborais. Seguridade e saúde no traballo.7. Preparación e manexo do tractor. Acoplamento de máquinas e apeiros. Mantemento básico do tractor.8. Manexo e mantemento de maquinaria da área de obras: Tractores e apeiros (remolque, desbrozadoras, limpa praias), desbrozadora, motoserras, sopladores e outra maquinaria de obras.9. Maquinaria e ferramentas utilizadas na albanelería. Diferentes elementos de construción. Formigón. Clases e composición.10. Encofrados. Arquetas de servizo urbano.11. Saneamento. Redes de saneamento. Tipos de tubaxes. Mantemento e reparacións.12. Pavimentación de vías. Tipoloxía. Sistemas construtivos. Mantemento e reparación. Beirarrúas. Soleiras. Pavimentación.13. Mantemento de zonas verdes. Podas. Abonos e tratamentos. Regos. Útiles e ferramentas.